**บทที่ ๓**

**ระเบียบการอยู่หอพัก**

นักศึกษาที่อยู่ในหอพักของวิทยาลัยและหอพักที่โรงพยาบาลเจ้าพระยายมราชเมื่อมีการฝึกภาคปฏิบัติจะต้องเสียค่าบำรุงหอพักตามที่วิทยาลัยกำหนด และจะต้องปฏิบัติตามประกาศของวิทยาลัยพยาบาล บรมราชชนนี สุพรรณบุรี เรื่องระเบียบการอยู่หอพัก

* เมื่อนักศึกษาย้ายเข้าห้องพัก นักศึกษาจะต้องตรวจสอบวัสดุอุปกรณ์ในห้องร่วมกับอาจารย์งานหอพัก หลังจากตรวจสอบแล้ว ถ้าพบว่ามีวัสดุอุปกรณ์ในห้องพักชำรุด งานหอพักจะดำเนินการส่งซ่อมให้
* เมื่อนักศึกษาย้ายออกจากห้องพัก ให้ทำบันทึกเสนอต่อหัวหน้างานหอพัก ก่อนย้าย 1 สัปดาห์ เพื่อตรวจสอบวัสดุอุปกรณ์ร่วมกับอาจารย์หอพัก ถ้าพบว่า มีวัสดุอุปกรณ์ในห้องพักชำรุด นักศึกษาที่อยู่ในห้องเดียวกันจะต้องร่วมกันรับผิดชอบค่าใช้จ่ายในการซ่อมแซมวัสดุอุปกรณ์ภายในห้องทั้งหมด
* ในกรณีที่มีของชำรุดเสียหายและต้องการส่งซ่อม ให้นักศึกษาเขียนใบส่งซ่อมพร้อมกับลงรายงาน ส่งซ่อมอุปกรณ์ในหอพักในสมุดบันทึกการส่งซ่อม จากนั้นให้นักศึกษานำใบส่งซ่อมยื่นให้ที่ห้องงานพัสดุ ภายหลังส่งใบส่งซ่อมและหากไม่ได้รับการแก้ไขใน 1 สัปดาห์ ต้องแจ้งให้อาจารย์หอพักรับทราบข้อมูล โดยหมายเหตุด้วยว่าส่งซ่อมไปตั้งแต่เมื่อใดหรือส่งซ่อมไปครั้งสุดท้ายเมื่อใด เพื่อติดตามแก้ไขต่อไป
* นักศึกษาต้องช่วยกันรักษาความสะอาด อุปกรณ์เครื่องใช้และดูแลความเรียบร้อยของอาคารสถานที่พัก
* นักศึกษาช่วยกันประหยัดน้ำ ไฟฟ้า และป้องกันการเกิดอัคคีภัย
* นักศึกษาทุกคนจะต้องลงมาสวดมนต์ เวลา 19.00 น. ที่หอประชุมวิทยาลัย
* ถ้าพบเหตุการณ์หรือบุคคลที่อาจก่อให้เกิดอันตรายต่อวิทยาลัย ขอให้รีบแจ้งแก่อาจารย์งานปกครอง หรืออาจารย์เวรสุขภาพ หรืออาจารย์ทุกท่านรับทราบโดยทันที
* ห้ามนำ หรือดื่ม หรือเสพ สุรา ยาเสพติด บุหรี่และของมึนเมาทุกชนิดในวิทยาลัย ตลอดจนห้ามนำอาหารเข้าไปรับประทานในบริเวณหอพักหรือห้องพัก
* ห้ามนำหรือเก็บอาวุธที่เป็นอันตรายไว้ในวิทยาลัยฯ
* ห้ามเลี้ยงสัตว์ในอาคารนอน
* ห้ามปลูกต้นไม้บริเวณอาคารนอน
* ห้ามเล่นการพนันในวิทยาลัยฯ
* วิทยาลัยฯ จัดให้มีหน่วยงานเอกชนรับผิดชอบบริการซักเสื้อผ้าให้กับนักศึกษาทุกคน และชำระค่าใช้จ่ายในการซักเสื้อผ้าเป็นรายปี
* ในเวลาราชการ แต่งเครื่องแบบนักศึกษา เข้า-ออก วิทยาลัย และเมื่อขึ้นอาคารเรียนหรือไปพบอาจารย์
* นอกเวลาราชการ แต่งกายสุภาพเมื่อไปห้องสมุด/อาคารเรียน อาคารอำนวยการหรือสวมชุดพลศึกษาเต็มเครื่องแบบ สวมรองเท้าผ้าใบ ถ้าเป็นกระโปรง/กางเกง (นักศึกษาชาย) ชายเสื้ออยู่ในขอบกระโปรง / กางเกง ถ้าจะเดินอยู่ระหว่างบริเวณอาคารนอน และร้านอาหารให้แต่งกายตามสบาย

**ระเบียบการดูแลห้องพัก**

เมื่อนักศึกษาเข้าพักอาศัยในห้องพักของวิทยาลัยต้องดูแลรักษาความสะอาดอุปกรณ์ เครื่องใช้ และบริเวณห้องให้สะอาด ควรดูแลดังนี้

**\* เตียงนอน \***

- หัวเตียงให้พาดเฉพาะผ้าเช็ดตัว

- ปลายเตียงให้พาดเฉพาะผ้าถุงและเสื้อคลุม

- บนเตียงให้มีเฉพาะฟูก ผ้าปูที่นอน หมอน และผ้าห่ม และต้องอยู่ในสภาพที่คลุมไว้อย่างเรียบร้อย

- ใต้เตียงห้ามวางสิ่งใด ๆ ทั้งสิ้น

- เตียงต้องตั้งอยู่ที่ตำแน่งที่ถูกต้องห้ามเลื่อนมาชิดติดกัน จัดเตียงให้เป็นระเบียบ

- เตียงที่ว่าง ต้องทำความสะอาด ไม่มีฝุ่นที่พื้นเตียงและห้ามวางของใช้ใด ๆ ไว้ที่พื้นเตียง

**\* ตู้เสื้อผ้า \***

- ภายในตู้ต้องจัดให้เป็นระเบียบเรียบร้อย

- เมื่อออกจากบริเวณห้องพักต้องล็อกกุญแจนอกตู้ให้เรียบร้อยทุกครั้ง

- ห้ามเก็บของมีค่าและเงินไว้ในตู้ - ห้ามติดสติกเกอร์ รูปภาพหรือแขวนสิ่งประดับหรือของใช้และเครื่องใช้ประเภทต่าง ๆ ไว้ที่ผนังตู้ด้านนอกโดยเด็ดขาด

- ห้ามวางของใช้ทุกชนิดบนหลังตู้ และบนโคมไฟโต๊ะเขียนหนังสือ

**\* ชั้นวางรองเท้า \***

ให้วางรองเท้าไว้หลังห้อง โดยจัดเรียงรองเท้าให้เป็นระเบียบเรียบร้อย และห้ามนำชั้นวางรองเท้าเข้ามาวางไว้ในห้องนอนโดยเด็ดขาด ให้วางเฉพาะของใช้เท่านั้น โดยจะต้องจัดวางให้สะอาดเป็นระเบียบเรียบร้อ

**\* ถังขยะ \***

ต้องล้างทำความสะอาด สวมถุงพลาสติกให้เรียบร้อย และต้องหมั่นดูแลนำไปทิ้งทุกวันห้ามมีขยะตกค้าง

**\* บานเกร็ด หน้าต่าง ประตู \***

- ห้ามแขวน หรือติดสิ่งใด ๆ ทั้งสิ้น

- ต้องดูแลและรักษาความสะอาดอยู่เสมอ

**\* กระจก \***

- ต้องเช็ดทำความสะอาดให้สะอาดอยู่เสมอทั้งกระจกและพื้นที่ทั้งด้านหน้าและด้านหลัง ห้ามวางของใช้หรือสิ่งของใด ๆ ไว้หน้ากระจก ยกเว้นสมุดบันทึกความผิดทางความประพฤติ

- ห้ามนำเสื้อผ้าหรือรูปภาพหรือแขวนสิ่งใด ๆ ทั้งสิ้นไว้หน้ากระจก

**\* ไฟฟ้า พัดลม\***

- เปิดใช้เท่าที่จำเป็น และปิดทุกครั้งที่เลิกใช้งาน ไฟกลางห้อง ต้องปิดเวลา 22.00 น.ไฟโต๊ะทำงานไม่จำกัดเวลาปิด เช่นเดียวกับพัดลม แต่เมื่อชำรุดนักศึกษาต้องจ่ายค่าซ่อมเอง

- ห้ามนำเสื้อผ้าหรือของใช้ใด ๆ ขึ้นไปแขวนบนพัดลมโดยเด็ดขาด

- ห้ามตัดต่อสวิทซ์ไฟฟ้าใช้เอง หากพบจะถูกพิจารณาทำโทษ

**\* โต๊ะเขียนหนังสือ และเก้าอี้ \***

โต๊ะต้องจัดให้เป็นระเบียบเรียบร้อย ส่วนเก้าอี้หลังใช้ให้เก็บเข้าที่ให้เรียบร้อย ห้ามวางหรือพาดสิ่งใด ๆ ไว้กับโต๊ะหรือเก้าอี้ทั้งสิ้น

**\* ผนังกั้นระหว่างห้อง \***

ห้ามวางสิ่งของใด ๆ ไว้ด้านบนของผนังกั้นห้อง และไม่ควรปีนข้าม อาจเกิดอันตรายได้

**\* ประตูด้านหน้าและด้านหลังห้อง \***

- ประตูด้านหน้าให้เขียนชื่อผู้ที่พักอาศัยไว้ทุกช่องพร้อมติดรูปชุดนักศึกษาขนาด 1 นิ้ว

- ประตูด้านหลังห้ามติดภาพหรือแขวนสิ่งของใด ๆ ทั้งสิ้น ยกเว้นตารางเวรทำความสะอาดห้องพัก

**ระเบียบการเข้า-ออก วิทยาลัย**

การเข้า-ออกนอกวิทยาลัยให้ถือปฏิบัติตามประกาศวิทยาลัยพยาบาลบรมราชชนนี สุพรรณบุรี ดังนี้

- เวรบ่ายต้องกลับเข้าถึงหอพักก่อนเวลา 14.00 น. และเมื่อลงเวรบ่ายกลับบ้านได้หลังเวลา 08.00 น. เวรดึกต้องกลับเข้าหอพักก่อนเวลา 18.30 น.

- การเซ็นบัตร เข้า – ออก กรณีกลับบ้านในเวลาราชการ ให้อาจารย์ประจำชั้น และกลุ่มวิชาการเป็นผู้ เซ็นชื่อออก

- การเซ็นบัตรเข้า – ออก กรณีกลับบ้านปกติ ให้อาจารย์เวรสุขภาพเป็นผู้เซ็น

- การขออนุญาตออกนอกวิทยาลัยฯในกรณีพิเศษ ( ในเวลาราชการ ) ให้นักศึกษาเขียนรายงานขออนุญาตผ่านอาจารย์ประจำชั้นและรองผู้อำนวยการกลุ่มวิชาการพิจารณาและให้นักศึกษานำรายงานดังกล่าวไป

ยื่นไว้ที่ รปภ. เพื่อออกนอกวิทยาลัย

- กรณีที่นักศึกษามีความประสงค์จะลากิจ จะต้องเขียนรายงานผ่านอาจารย์ประจำชั้นและรองผู้อำนวยการกลุ่มวิชาการพิจารณาและหลังจากที่ได้รับอนุญาตแล้วให้นำรายงานดังกล่าว พร้อมบัตรเซ็นชื่อเข้า – ออก ( ในกรณีกลับบ้าน ) ให้อาจารย์ประจำชั้นเป็นผู้เซ็น(ต้องขออนุญาตลากิจก่อน3 วันทำการ )

- ในรอบสัปดาห์ปกติ นักศึกษาสามารถออกตลาดได้สัปดาห์ละ 2 วัน โดยเซ็นชื่อ เข้า – ออก ที่ป้อม รปภ. ได้ตั้งแต่เวลา 16.00 น. – 18.30 น. ของวันอังคารและวันพฤหัส หรือวันที่วิทยาลัยฯได้กำหนดไว้

- กรณีวันศุกร์ให้นักศึกษาที่ไม่ได้กลับบ้าน กลับเข้าหอพักภายในเวลา 19.00 น.

- กรณีกลับบ้านในวันศุกร์ให้นักศึกษากลับเข้าหอพักภายในเวลา 19.00 น. ของวันอาทิตย์

- ในกรณีที่นักศึกษาไม่เข้าวิทยาลัยตามกำหนดเวลาที่วิทยาลัยกำหนดไม่ว่าด้วยเหตุผลใดก็ตาม นักศึกษา ต้องเขียนรายงานส่งอาจารย์เวรสุขภาพ / อาจารย์ปกครอง และต้องรับโทษให้อยู่เวรสุขภาพในวันหยุดเป็นเวลาอย่างน้อย 1 วัน โดยจะยกเว้นให้ในกรณีที่ป่วยและมีใบรับรองแพทย์เท่านั้น และหากพบว่านักศึกษาเข้าวิทยาลัยช้าบ่อยเกิน 2 ครั้ง การทำโทษในครั้งที่ 3 และครั้งต่อ ๆ ไปจะตัดคะแนนความประพฤติตามสมควร

-เวลาในการให้ญาติหรือผู้ปกครองเข้าเยี่ยมในขณะฝึกภาคปฏิบัติงาน คือ 16.30 น.-18.30 น. เท่านั้น

**การบริการสุขภาพ**

- นักศึกษาทุกคนต้องตรวจคัดกรองสุขภาพ ปีละ 1 ครั้ง พร้อมรายงานผลในประวัติรายงานสุขภาพของนักศึกษา

- เมื่อมีการเจ็บป่วยต้องรายงานอาจารย์เวรสุขภาพเพื่อให้การดูแล หรือนำส่งเพื่อรับการรักษาพยาบาล

- นอกเวลาราชการ นักศึกษาที่ป่วยสามารถขอคำปรึกษาและความช่วยเหลือจากอาจารย์เวรสุขภาพและนักศึกษาเวรสุขภาพ

- ในกรณีที่ต้องทำการผ่าตัด หากนักศึกษายังไม่บรรลุนิติภาวะ จะต้องได้รับความยินยอมจาก ผู้ปกครองโดยผู้อำนวยการจะเป็นผู้เซ็นใบยินยอมผ่าตัดแทนผู้ปกครอง

**การอยู่เวรสุขภาพ**

วัตถุประสงค์การอยู่เวรสุขภาพของนักศึกษาพยาบาล

- เพื่อให้นักศึกษาเรียนรู้วิธีการให้การดูแลเบื้องต้นแก่นักศึกษาที่อยู่ในหอพัก

- เพื่อให้นักศึกษารู้จักตัดสินใจ วินิจฉัย แก้ปัญหาเฉพาะหน้า

- เพื่อให้นักศึกษาฝึกการทำงานเป็นทีม รับผิดชอบในงานที่ได้รับมอบหมาย

- เพื่อให้นักศึกษามีระเบียบวินัย มีจริยธรรมในตนเอง รู้จักเสียสละ

- เพื่อให้นักศึกษารู้จักการประสานงานระหว่างเพื่อนในชั้นปี และต่างชั้นปี

- เพื่อให้รู้จักการปกครองดูแลตนเองและเพื่อนนักศึกษาด้วยกัน